Olen ehk veidi liiga üksikasjaliselt peatunud tekstipeenustel, kuid need kerkivad paratamatult üles iga sellelaadilise tõlgeteose juures. Kordan veel, et üldiselt on "Macbethi" tõlge ka puhtfiloloo­giliselt vaatepunktilt enam kui rahuldavalt õnnestunud. Ma ei taha jätta ka veel toonitamata, et Shakespeare'i teosed ei ole mitte määratud surnud lahkamisobjektiks filolooginoale, vaid nad on kõige pealt ikkagi elav luule. Ja seda on ka käesolev  tõlge.